Михаил Лермонтов
На Д. Дурнов

Превод от руски: Петър Велчев, 2008

chitanka.info

На Д. Дурнов[0]

Пребродих руското ни царство,

подобно беден пилигрим.

Вред — змийска злоба и коварство

и никъде другар любим,

ни дружба, нежна, постоянна,

без корист и без тайна злост.

Но ти дойде, нечакан гост,

и в моя дух покой настана!

Как весели сме с теб сами

и дни щастливи аз прекарвам,

а от лукавите моми

страня и вече не им вярвам!…

1829

[0] Ранното стихотворно послание на Лермонтов до неговия съученик от Московския университетски благороднически пансион и близък приятел Дмитрий Дурнов. На него са посветени и други Лермонтови стихотворения. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.